open-index/open-wikipedia-markdown huggingface dataset:
Αγρικόλα (οχήματα)

Η** Αγρικόλα** (Γ. Τσολακίδης & Co. O.E.) ήταν ελληνική κατασκευαστική εταιρεία φορτηγών 4x4 πολλαπλών χρήσεων και άλλων αγροτικών μηχανημάτων που έδρευε στη Θεσσαλονίκη. Το *Agricola 25 GT* 4x4 truck, ήταν ένα αρκετά προηγμένο σχέδιο που εισήχθη το 1975, με ενισχυμένες δυνατότητες παντός εδάφους, με μεταλλική καμπίνα και με κινητήρα Mercedes-Benz 180D Diesel. Ήταν ένα τυπικό ελληνικό φορτηγό πολλαπλών χρήσεων με ωφέλιμο φορτίο  και μέγιστη ταχύτητα . Το ταξί σχεδιάστηκε από τον Γεώργιο Μιχαήλ, σχεδιαστή και άλλων ελληνικών οχημάτων, όπως και των Neorion Chicago και MAVA-Renault Farma. Το όχημα ήταν στην παραγωγή μέχρι το 1984.

## Πηγές
* L.S. Skartsis and G.A. Avramidis, 'Made in Greece', Typorama, Patras, Greece (2003).
* G.N. Georgano (Ed.), 'The Complete Encyclopedia of Commercial Vehicles', Krause Publication, Iola, Wisconsin (1979).

Κατηγορία:Πρώην ελληνικές αυτοκινητοβιομηχανίες
Κατηγορία:Ελληνικά εμπορικά σήματα
Ομοσπονδία Ερασιτεχνικού Ποδοσφαίρου Ουκρανίας

Η **Ομοσπονδία Ερασιτεχνικού Ποδοσφαίρου Ουκρανίας** (ουκρανικά: Асоціація аматорського футболу України, συντομογραφία: ААФУ) ιδρύθηκε στις 2 Μαρτίου του 1998. Στο πλαίσιο της συμφωνίας με την Ομοσπονδία Ποδοσφαίρου της Ουκρανίας (ФФУ), είναι εξουσιοδοτημένη να διοργανώνει το Πανουκρανικό Εθνικό Πρωτάθλημα και το Κύπελλο ερασιτεχνικών ομάδων ποδοσφαίρου. Είναι επιφορτισμένη με το τέταρτο επίπεδο του συστήματος ποδοσφαιρικών πρωταθλημάτων Ουκρανίας, που αποτελεί το κορυφαίο επίπεδο για ερασιτεχνικά σωματεία.

## Ιστορία
Επί Σοβιετικής Ένωσης, το πρωτάθλημα του τέταρτου επιπέδου της τότε Ουκρανικής Σοβιετικής Ομοσπονδιακής Σοσιαλιστικής Δημοκρατίας (ΟΣΟΣΔ), διοργανωνόταν από την Ομοσπονδία Ποδοσφαίρου της ΟΣΟΣΔ, υπό τη μορφή συλλογικοτήτων φυσικής αγωγής (коллективов физической культуры, КФК). Το 1992, την ευθύνη της διοργάνωσης του πρωταθλήματος και του κυπέλλου ερασιτεχνικών σωματείων ανέλαβε η Ομοσπονδία Ποδοσφαίρου της Ουκρανίας (ФФУ). Το 1998 συστάθηκε η Ομοσπονδία Ερασιτεχνικού Ποδοσφαίρου Ουκρανίας (ААФУ), αντικαθιστώντας την Ομοσπονδία Ποδοσφαίρου της χώρας.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Ουκρανία
Κατάλογος δημάρχων Βαρκελώνης

Ο **δήμαρχος της Βαρκελώνης** είναι το πρόσωπο με την ανώτατη πολιτική εξουσία του δημαρχίου της Βαρκελώνης. Δήμαρχος εκλέγεται ο επικεφαλής της δημοτικής παράταξης που θα λάβει τις περισσότερες ψήφους από τους δημοτικούς συμβούλους που με τη σειρά τους εκλέγονται από τους πολίτες της Βαρκελώνης. Μέχρι σήμερα έχουν αναλάβει τη θέση 119 άτομα μεταξύ των οποίων μία γυναίκα, η σημερινή δήμαρχος Άδα Κολάου.

## Δήμαρχοι της Βαρκελώνης από την Ισπανική Μεταπολίτευση μέχρι σήμερα

## Πηγή
* Δημαρχείο της Βαρκελώνης: κατάλογος των δημάρχων της πόλης

Κατηγορία:Κατάλογοι που αφορούν την Ισπανία
Κατηγορία:Δήμαρχοι της Βαρκελώνης
Οικονομικός παρεμβατισμός

Στην οικονομολογία, οικονομικός παρεμβατισμός είναι όλοι οι τρόποι που το κράτος επηρεάζει την κρατική οικονομία. Συνήθως στα καθεστώτα κρατικού παρεμβατισμού οι αποτυχίες της αγοράς είναι σπάνιες και το κράτος επιδιώκει ισότητα κατανομής κρατικών πόρων. Ο οικονομικός παρεμβατισμός που περιορίζει τα ιδιωτικά κεφάλαια έρχεται σε αντίθεση με το Laissez-faire, όπου όλες οι συναλλαγές γίνονται ελεύθερα και χωρίς περιορισμούς.

## Χαρακτηριστικά οικονομικού παρεμβατισμού
Στον κρατικό παρεμβατισμό, οι περισσότερες επιχειρήσεις ή και μέσα παραγωγής ελέγχονται από το κράτος, το οποίο μεριμνά ώστε οι συνθήκες διαβίωσης των πολιτών και των εργατών είναι όσο το δυνατό καλύτερες, χωρίς να δίνει ιδιαίτερο βάρος στο κέρδος. Συχνά πολλές κυβερνήσεις αυξάνουν τους φόρους στους πολίτες προκειμένου να δαπανήσουν τα επιπλέον χρήματα για την μέριμνα λοιπών συμπολιτών που δεν έχουν οικονομική ευχέρεια. Μια τέτοια περίπτωση υπήρξε η αναδιάρθρωση των μηχανισμών κρατικών παροχών των ΗΠΑ από τον Μπιλ Κλίντον.

Η Ελεύθερη αγορά περιορίζεται αισθητά, διότι το κράτος απομακρύνει τους επενδυτές από την χώρα λόγω της υψηλής φορολογίας. Επίσης, οι ιδιώτες αποθαρρύνονται από το κράτος από το να δρουν με βάση την επιδίωξη κέρδους. Η κυβέρνηση επηρεάζει ή ελέγχει τη διαμόρφωση των τιμών των καταναλωτικών αγαθών ή και των συντελεστών παραγωγής, συμπεριλαμβανομένης και της εργασίας. Το κράτος μειώνει την επίδραση της προσφοράς και της ζήτησης για την επιτυχία ή την αποτυχία διαφόρων επιχειρήσεων, αυξάνοντας παράλληλα την δική του επιρροή και τον έλεγχο του επί της αγοράς. Η είσοδος ξένων επιχειρήσεων αποθαρρύνεται ή ακόμη και απαγορεύεται και η ελευθερία μετακίνησης κεφαλαίου δεν υπάρχει. Το νομισματικό σύστημα ελέγχεται εξ'ολοκλήρου από το κράτος και το κράτος δεν προστατεύει μόνο τις ελευθερίες του πολίτη.

## Δείτε Επίσης
* Κρατικός παρεμβατισμός
* Κοινωνικός παρεμβατισμός

## Παραπομπές


Κατηγορία:Καπιταλισμός
Κατηγορία:Αριστερά (πολιτική)
Κατηγορία:Οικονομική πολιτική
Google Books

Η **Google Books** (παλαιότερα γνωστή ως **Google Book Search** και **Google Print**) είναι υπηρεσία της Google Inc. με αναζήτηση πλήρους κειμένου βιβλίων και περιοδικών που έχει σαρώσει η Google με τη χρήση οπτικής αναγνώρισης χαρακτήρων (OCR) και έχουν αποθηκευτεί στην ψηφιακή της βάση δεδομένων. Τα βιβλία παρέχονται είτε από τους εκδότες και συγγραφείς, μέσω του Προγράμματος Συνεργατών της Google Books, είτε από τους εταίρους της βιβλιοθήκης της Google. Επιπλέον, η Google συνεργάζεται με μια σειρά από εκδότες περιοδικών για την ψηφιοποίηση των αρχείων τους.

## Παραπομπές σημειώσεις


## Εξωτερικοί σύνδεσμοι

* Google Books homepage
* Google Books Information Page
* Google Books Timeline
* Jeffrey Toobin, Google's Moon Shot 
* PublicDomainReprints.org – an experiment that prints public domain books from Google Books
* Robert Darnton – Google & the Future of Books

Κατηγορία:Ψηφιακές βιβλιοθήκες
Μυλοκόπι

Το **μυλοκόπι** (επιστημονική ονομασία: *Umbrina cirrosa*) είναι ψάρι της οικογένειας των Σκιαινιδών που απαντά στην Μεσόγειο και στις ακτές του βορειοανατολικού Ατλαντικού. Συνήθως αποτελεί παραπίπτον αλίευμα ή ψαρεύεται με ψαροντούφεκο. Ο πληθυσμός του στη Μεσόγειο έχει καθοδική τάση.

## Περιγραφή
Το μυλοκόπι έχει μήκος περίπου 40 εκατοστά, με μέγιστο δημοσιευμένο μήκος τα 73 εκατοστά και μέγιστο βάρος τα 3,1 κιλά, ενώ μπορεί να φτάσει το 1 μέτρο μήκος και βάρος τα 15 κιλά. Η ράχη του έχει σκούρο σταχτί χρώμα και η κοιλιά του ασημόλευκη. Τα πτερύγιά του είναι σκούρα. Το πρώτο ραχιαίο πτερύγιο είναι σχεδόν τριγωνικό και το δεύτερο ίσιο και φτάνει μέχρι την ουρά. Στην κοιλιά φέρει κυματιστές λοξές γραμμές που χρυσίζουν και έχουν άσπρα και μαύρα ενδιάμεσα στίγματα.

## Βιολογία
Το μυλοκόπι είναι ευρύαλο είδος το οποίο βρίσκεται σε βραχώδεις και αμμώδεις βυθούς κοντά στις ακτές σε βάθος μέχρι 100 μέτρα. Τα νεαρά του είδους εισέρχονται σε εκβολές ποταμών. Το μυλοκόπι τρέφεται με βενθικά ασπόνδυλα, όπως τα καρκινοειδή, τα μαλάκια και τα σκουλήκια. Η αναπαραγωγική περίοδος του είδους αρχίζει το Μάιο και κορυφώνεται τον Ιούνιο. Φτάνει σε σεξουαλική ωρίμανση σε ηλικία 3 ετών, όταν έχει μήκος περίπου 35 εκατοστά.

## Κατανομή
Το μυλοκόπι απαντάται σε υποτροπικά νερά στο βορειοανατολικό Ατλαντικό, από τον Βισκαϊκό κόλπο μέχρι το νότιο Μαρόκο, συμπεριλαμβανομένης της Μεσογείου, της Μαύρης θάλασσας και της Αζοφικής θάλασσας. Στη Μεσόγειο, το μυλοκόπι απαντά στο Αιγαίο, την Αδριατική, τη θάλασσα της Λιγουρίας και τα νερά γύρω από την Ιβηρική χερσόνησο και τις Βαλεαρίδες νήσους. Επίσης, πιθανότατα είναι παρόν κατά μήκος των ακτών όλης της βόρειας Αφρικής.

## Δείτε επίσης
* Κρανιός - ένα παρόμοιο, αλλά μεγαλύτερο, είδος ψαριού

## Παραπομπές


κατηγορία:Περκόμορφα
Βάση δεδομένων Μπάιλσταϊν

Η **βάση δεδομένων Μπάιλσταϊν (Beilstein database)** είναι η μεγαλύτερη χημική βάση δεδομένων στον τομέα της οργανικής χημείας, στην οποία οι ενώσεις ταυτοποιούνται μονοσήμαντα από τον αριθμό καταχώρισης Μπάιλσταϊν (Beilstein Registry Number). Η βάση δεδομένων καλύπτει την επιστημονική βιβλιογραφία από το 1771 μέχρι σήμερα και περιέχει πειραματικά επιβεβαιωμένες πληροφορίες για εκατομμύρια χημικών αντιδράσεων και ουσιών από αυθεντικές επιστημονικές δημοσιεύσεις. Η ηλεκτρονική βάση δεδομένων δημιουργήθηκε αρχικά από το *Εγχειρίδιο Οργανικής Χημείας του Μπάιλσταϊν (Beilstein's Handbook of Organic Chemistry)*, που συνέθεσε ο Φρειδερικός Μπάιλσταϊν (Friedrich Konrad Beilstein) το 1881, αλλά έχει εμφανιστεί στο διαδίκτυο με διάφορα ονόματα, μεταξύ των οποίων Crossfire Beilstein. Από το 2009, το περιεχόμενο συντηρείται και διανέμεται από τα πληροφοριακά συστήματα Elsevier στην Φρανκφούρτη με το όνομα "Reaxys".

Η βάση δεδομένων περιέχει πληροφορίες για αντιδράσεις, ουσίες, δομές και ιδιότητες. Μέχρι 350 πεδία που περιέχουν χημικά και φυσικά δεδομένα (όπως το σημείο τήξης, δείκτη διάθλασης κλπ.) είναι διαθέσιμα για κάθε ουσία. Δίνονται, επίσης, παραπομπές στη βιβλιογραφία στην οποία εμφανίζονται τα δεδομένα της αντίδρασης ή της ουσίας. 

Το περιεχόμενο Μπάιλσταϊν που έγινε διαθέσιμο μέσω του Reaxys  συμπληρώνεται από πληροφορίες που συλλέγονται από το Gmelin (που προσπελάζει τη Βάση δεδομένων Gmelin), ένα πολύ μεγάλο αποθετήριο πληροφοριών της οργανομεταλλικής και ανόργανης χημείας, καθώς και από πληροφορίες που συλλέγονται από τη χημική βάση δεδομένων των ευρεσυτεχνιών. Το σήμα κατατεθέν Reaxys και η ίδια η βάση δεδομένων ανήκουν και προστατεύονται στην Elsevier Properties SA και χρησιμοποιούνται κάτω από την άδειά της.

## Παραπομπές



Κατηγορία:Χημικές βάσεις δεδομένων
Κατηγορία:Οργανική χημεία
21 γραμμάρια

Τα ***21 γραμμάρια*** (πρωτότυπος τίτλος: ***21 Grams***) είναι ταινία του 2003 σε σκηνοθεσία του Αλεχάντρο Γκονσάλες Ινιάριτου και σενάριο του Γκιγιέρμο Αριάγα. 

Ο τίτλος της αναφέρεται στα 21 γραμμάρια που χάνει ο άνθρωπος την ώρα που πεθαίνει, το υποτιθέμενο βάρος της ψυχής.

Είναι η δεύτερη της τριλογίας του θανάτου του σκηνοθέτη (η πρώτη είναι οι *[[Χαμένες αγάπες]]* και η τρίτη η *[[Βαβέλ (ταινία)|Βαβέλ]]*).

## Πλοκή
Ο Πολ έχει πρόβλημα με την καρδιά του και κινδυνεύει να πεθάνει. Ζει μαζί με τη σύζυγό του, τη Μέρι, η οποία του ζητά να δωρίσει το σπέρμα του για να κάνει το παιδί του.
Η Κριστίνα είναι παντρεμένη με τον Μάικλ και έχουν δύο παιδιά.
O Τζακ είναι ένας πρώην φυλακισμένος, που προσπαθεί να επανέλθει στο ρυθμό της ζωής του και αφοσιώνεται στον Θεό.

Οι τρεις ιστορίες ενώνονται, όταν μια μέρα ο Τζακ παρασέρνει κατά λάθος με το αυτοκίνητό του τον Μάικλ και τα παιδιά και τους τραυματίζει θανάσιμα. Η Κριστίνα αποφασίζει να δώσει την καρδιά του Μάικλ για μεταμόσχευση και ο λήπτης είναι ο Πολ.

## Ηθοποιοί και χαρακτήρες

## Παραπομπές


Κατηγορία:Ταινίες με θέμα τον θάνατο
Κατηγορία:Σπονδυλωτές ταινίες
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Αλεχάντρο Γκονσάλες Ινιάριτου
Κατηγορία:Ταινίες του 2003
Κατηγορία:Αμερικανικές αστυνομικές θρίλερ ταινίες
Κατηγορία:Αμερικανικές αστυνομικές δραματικές ταινίες
Κατηγορία:Ταινίες παραγωγής Icon Productions
Κατηγορία:Ταινίες γυρισμένες στο Νέο Μεξικό
Κατηγορία:Ταινίες γυρισμένες στο Τενεσί
Κατηγορία:Ταινίες παραγωγής Focus Features
Κατηγορία:Ταινίες με θέμα την αυτοκτονία
Λορένσο Βίγας

Ο **Λορένσο Βίγας** (1967) είναι Βενεζουελάνος σκηνοθέτης, σεναριογράφος και παραγωγός.

Η πρώτη του μεγάλου μήκους ταινία, *[[Από μακριά]]* (Desde allá), κέρδισε τον Χρυσό Λέοντα στο Διεθνές Φεστιβάλ Κινηματογράφου Βενετίας και το Βραβείο Σεναρίου στο Φεστιβάλ Κινηματογράφου Θεσσαλονίκης.
## Φιλμογραφία
*2004 Los elefantes nunca olvidan (μικρού μήκους)
*2015 Από μακριά
## Παραπομπές


Κατηγορία:Βενεζουελάνοι σκηνοθέτες
Κατηγορία:Βενεζουελάνοι σεναριογράφοι
Κατηγορία:Βενεζουελανοί παραγωγοί ταινιών
Αθλητικός Σύλλογος Σχολών ΞΥΝΗ

## Τμήμα χειροσφαίρισης ανδρών
Η ομάδα χειροσφαίρισης ανδρών (με χρώματα Μπλε-Άσπρο) ιδρύθηκε στις 5 Σεπτεμβρίου 1985 και έκανε τις πρώτες προπονήσεις στο Πεδίον του Άρεως. Την περίοδο 1992-93 έκανε την εμφάνισή της στην Α1 κατηγορία. Πριν από την παύση και την νέα συνεργασία με την ομάδα της Νέα Ιωνίας, Αθλητικό Σύλλογο Δικέφαλος Αστέρας Νέας Ιωνίας (ΔΙΚΕ.ΑΣ.) -γνωστό και ως ΙΕΚ ΞΥΝΗ ΔΙΚΕΑΣ που αγωνίζεται στην Handball Premier Α1 από την αγωνιστική περίοδο 2014-15-, μετρούσε 9 παρουσίες στην Α1 κατηγορία με μεγαλύτερη διάκριση την 2η θέση την αγωνιστική περίοδο 1996-97. 'Εχει συμμετάσχει και σε 2 τελικούς Κυπέλλου Ελλάδας έχοντας μία κατάκτηση το 1995 κόντρα στον Φίλιππο Βέροιας με 30-29 και το 1997 έχασε από τον Αθηναϊκό με 26-24. Μετράει ακόμα 2 κατακτήσεις πρωταθλήματος στην Α2 τις περιόδους 1991-92 και 2001-02.

## Διακρίσεις του τμήματος
* **[[Κύπελλο Ελλάδος χειροσφαίρισης ανδρών|Κύπελλο Ελλάδας]]**
****Κυπελλούχος** (1): **1994-95**
** Φιναλίστ (1): 1996-97
* **[[Πρωτάθλημα Ελλάδας χειροσφαίρισης ανδρών|Handball Premier]]**
** Φιναλίστ (1): 1996-97
* '''Α2 Εθνική'''
** **Πρωταθλητής** (2): **1991-92, 2001-02**

Κατηγορία:Ελληνικοί σύλλογοι χειροσφαίρισης
Μπένα

Οι **Μπένα** *(Bena)* (πληθυντικός Ουαμπένα *(Wabena)*), είναι μια μεγάλη εθνοτική και γλωσσική ομάδα η οποία ζει στις Περιφέρειες Ντζόμπε *(Njombe Region)* και Ιρίνγκα *(Iringa Region)* της νότιο-κεντρικής Τανζανίας, οι οποίοι ομιλούν την γλώσσα Μπένα *(Bena language)* των Μπαντού.

## Περιγραφή
Οι Μπένα *(Bena)* είναι πατριαρχική κοινωνία, με μεγάλο ενδιαφέρον για την πολλαπλασιασμό του είδους. Δεικνύουν ισχυρή πολιτιστική πίστη στα παιδιά, ως συνεχιστές των επόμενων γενεών. Όσα περισσότερα τόσο το καλύτερο. Μερικοί ασκούν την πρακτική της πολυγυνίας.

Φυλετικές οικογένειες περιλαμβάνουν τους Ουαμπένα *(Wabena)* από τα υψίπεδα του Ντζόμπε *(Njombe highlands)* και το παρακλάδι τους, τους Ουαμπένα *(Wabena)* από την Ουλάνγκα *(Ulanga)*.

## Δημογραφικά
Κατά το 2001, ο πληθυσμός των Μπένα *(Bena)* εκτιμάτο ότι αριθμούσε 670.000 άτομα.

## Ασχολίες
Όντας προικισμένοι αγρότες, έχουν ενσωματώσει με τις παραδοσιακές αξίες και νέες δεξιότητες για την παραγωγή της Ιρλανδικής πατάτας και του αραβόσιτου στις κύριες καλλιέργειές τους. Καλλιεργούν επίσης, σιτάρι, μπιζέλια, φασόλια, πύρεθρο (για σπείρες κουνουπιών) καθώς και καφέ και ξυλεία, για πρόσθετο εισόδημα.

Εκτρέφουν κοτόπουλα, πάπιες, αιγοπρόβατα και βοοειδή, καθώς και περιστασιακά τον όνο, αλλά η κτηνοτροφία έχει πολύ μικρή συμβολή στην επιβίωσή τους. Τα βοοειδή χρησιμοποιούνται κυρίως ως πληρωμή επίδειξης του πλούτου της νύφης, όπως και τα πρόβατα και οι κατσίκες. Μερικές φορές, σκοτώνεται μια αγελάδα για μια κηδεία ή ένα γάμο και σε περιόδους έλλειψης μετρητών, για την αγορά τροφίμων, πληρωμή χρεών ή φόρων και των σχολικών διδάκτρων. Τα αυγά, αν και δεν είναι ταμπού για τις περισσότερες φυλές, σπανίως τρώγονται. Τα κοτόπουλα σφάζονται, σε σημαντικές στιγμές ή για να τιμηθούν ιδιαίτερα σημαντικοί επισκέπτες. Τα αλλά ζώα, σφάζονται σπανιότερα. Απαιτούνται εξαιρετικά πολλές ώρες και σκληρή εργασία για τη διαβίωση εντός των οικολογικών ζωνών των Μπένα *(Bena)* και αυτό ακόμη είναι αβέβαιο, μετά από τις συχνές εποχές ξηρασίας ή υπερβολικής βροχόπτωσης.

## Δείτε επίσης
* Ματσίνγκα
* Μακόντε

## Σημειώσεις

;Παραπομπές σημειώσεων


## Παραπομπές


## Βιβλιογραφία
*  Culwick, A. T., and G. M. Culwick (1935). Ubena of the Rivers. London: George Allen & Unwin Ltd.
*  Swartz, Marc J. (1964). "Continuities in the Bena political system." Southwestern Journal of Anthropology, 20: 241-253.
*  "Bases for Compliance in Bena Villges" (1966). In Marc J. Swartz (ed.) Local Level Politics. Chicago: Aldine.
*  "The Bilingual Kin Terminology of the Bena" (1968). Journal of African Languages 7: 41-57.
*  "Legitimacy and Coercion in Bena Politics and Development" (1977). In L. Cliffe, J. S. Coleman, and M. R. Doornboch (eds.) Government and Rural Development in East Africa. The Hague: Martinus Nijhoff.

Κατηγορία:Εθνοτικές ομάδες στην Τανζανία
Κατηγορία:Αυτόχθονες λαοί της Ανατολικής Αφρικής
Κατηγορία:Φυλές της Αφρικής
Μπέντε

μικρογραφία|Πολιτιστικό φεστιβάλ των Μπέντε.
 
Οι **Μπέντε** *(Bende)*, είναι μια εθνογλωσσική ομάδα η οποία εδρεύει στην Περιοχή Μπάντα *(Mpanda District)*  στην Περιφέρεια Ρούκουα *(Rukwa Region)* της δυτικής Τανζανίας.

## Δημογραφικά
Κατά το 1999, ο πληθυσμός των Μπέντε *(Bende)* εκτιμάτο ότι αριθμούσε 27.000 άτομα.

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  https://www.ethnologue.com/map/TZ τελευταία επίσκεψη: 27 Σεπτεμβρίου 2016

## Πρόσθετη ανάγνωση
*  Yuko Abe, A Bende Vocabulary. Research Institute for Languages and Cultures of Asia and Africa (ILCAA). Tokyo University of Foreign Studies (2006). 

Κατηγορία:Εθνοτικές ομάδες στην Τανζανία
Μπούντα

Η πόλη Μπούντα (Αγγλικά: *Bunda town*, Σουαχίλι: *Mji wa Bunda*), χρησιμεύει ως η πρωτεύουσα στην Περιοχή Μπούντα *(Bunda District)*, της Περιφέρειας Μάρα *(Mara Region)*, στα βορειοδυτικά της Τανζανίας.

Προγενέστερα, η πόλη ήταν το διοικητικό τμήμα της Επαρχίας Μπούντα *(Bunda District)*, αλλά το 2007, η πόλη αποκόπηκε από την Περιοχή. Κατά το 2002, η πόλη αριθμούσε 40.404 άτομα, ενώ το 2012, ο πληθυσμός της ήταν 63.001 άτομα. 

Η πόλη Μπούντα *(Bunda)*, απαρτίζεται από τέσσερα Μεικτά Τμήματα (παρατίθενται παρακάτω τα Μεικτά Τμήματα και σε παρένθεση ο πληθυσμός των [κατά την απογραφή του 2012], η έκτασή τους [σε τ.χλμ.] και η πυκνότητα του πληθυσμού [ανά τ.χλμ.]):

* *Balili* (15.524 άτομα, έκταση: 31,15 τ.χλμ. – πυκνότητα: 498,3 άτομα ανά τ.χλμ.)	
* *Bunda Mjini* (17.280 άτομα, έκταση: 4,36 τ.χλμ. – πυκνότητα: 3.960,8 άτομα ανά τ.χλμ.)
* *Bunda Stoo* (12.632 άτομα, έκταση: 48,27 τ.χλμ. – πυκνότητα: 261,7 άτομα ανά τ.χλμ.)	
* *Nyasura* (17.565 άτομα, έκταση: 18,34 τ.χλμ. – πυκνότητα: 957,9 άτομα ανά τ.χλμ.)
 
Από το 1990 η πόλη Μπούντα *(Bunda)*, έχει φιλική σχέση με το Νορβηγικό Δήμο Τίνγκβολ *(Tingvoll)*. Το 2007, ο συνεταιρισμός διευρύνθηκε μέσω ενος προγράμματος ο οποίος έχει ως τίτλο *"Municipal International Co-Operation"*. Ο συνολικός στρατηγικός στόχος του προγράμματος, είναι η βελτίωση της διοίκησης, των υπηρεσιών και η μέθοδος είναι να τονωθεί η συνεργασία μεταξύ των τοπικών αρχών στην Τίνγκβολ *(Tingvoll)* και την Μπούντα *(Bunda)*. Το πρόγραμμα περιλαμβάνει άλλα 15 ζεύγη δήμων.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μάρα
* Μουσόμα

## Παραπομπές


Κατηγορία:Κατοικημένες περιοχές στην Περιφέρεια Μάρα
Κατηγορία:Πόλεις της Τανζανίας
Άδα Κολάου

Η **Άδα Κολάου** (*Ada Colau*, γενν. Βαρκελώνη, 3 Μαρτίου 1974) είναι Καταλανή πολιτικός και ακτιβίστρια, δήμαρχος της Βαρκελώνης από τον Ιούνιο του 2015, μέλος και μία από τις πιο αναγνωρίσιμες προσωπικότητες της πολιτικής πλαταφόρμας Βαρκελώνη από Κοινού. Έχει υπάρξει ιδρύτρια και μέλος της κοινωνικής πλαταφόρμας των Θυμάτων της Υποθήκης (2008-2013) υπέρ του δικαιώματος των πολιτών στην κύρια κατοικία και κατά των εξώσεων και του παρατηρητηρίου DESC. Αναφορικά με το μέλλον της Καταλονίας υποστηρίζει την διεξαγωγή δημοψηφίσματος ενώ έχει συμμετάσχει στη συγγραφή τριών βιβλίων.

## Βιογραφία και πολιτική σταδιοδρομία
Γεννήθηκε και μεγάλωσε στη γειτονιά Γκιναρδό της Βαρκελώνης. Σπούδασε Φιλοσοφία στο Πανεπιστήμιο της Βαρκελώνης δίχως να αποφοιτήσει και εργάστηκε σε εταιρείες διαφημίσεων και ως ηθοποιός. Πραγματοποίησε τα πρώτα βήματά της στον πολιτικό ακτιβισμό στις αρχές της δεκαετίας του 1990 με αφορμή τις διαδηλώσεις εναντίον του πολέμου του Κόλπου και συμμετείχε στο κίνημα καταλήψεων αχρησιμοποίητων κτιρίων της Βαρκελώνης. Συμμετείχε επίσης σε διαδηλώσεις εναντίον των G8, της παγκοσμιοποίησης και του πολέμου στο Ιράκ το 2003.

Από το 2006 επικεντρώθηκε στο πρόβλημα της πρώτης κατοικίας μέσω της πλαταφόρμας *V de Vivienda.* Πολλάκις διέκοψε δημοτικά συμβούλια ντυμένη ως «Supervivienda», έναν φανταστικό ήρωα που χρησιμοποιούσε μαζί με τον σύντροφό της, Αδριά Αλεμάν, για να καταγγείλει την κατάσταση. Το 2009 συμμετείχε στην ίδρυση της κοινωνικής πλαταφόρμας των Θυμάτων της Υποθήκης και στην εκστρατεία κατά των εξώσεων. Από το 2012 η Κολάου υπήρξε σταθερά το εμφανές πρόσωπο της οργάνωσης στα ΜΜΕ. Παράλληλα συμμετείχε στο Κίνημα της 15 Μαρτίου.

Τον Φεβρουάριο 2013 παρουσίασε στο Ισπανικό Κοινοβούλιο μια πρόταση υπέρ της αξιοπρεπούς κατοικίας που έφερε την υπογραφή 1.402.845 πολιτών. Τον Μάιο του 2014 αποσύρθηκε από την οργάνωση και ανακοίνωσε την υποψηφιότητά της για δήμαρχος της Βαρκελώνης στα πλαίσια της πλαταφόρμας Ας Κερδίσουμε τη Βαρκελώνη (μετέπειτα γνωστή ως Βαρκελώνη από Κοινού). Στις δημοτικές εκλογές του Μαΐου του 2015 αναδείχθηκε νικήτρια με το κόμμα της να λαμβάνει 11 από τους 41 δημοτικούς συμβούλους. Μετά την άρνηση του τέως δημάρχου της πόλης, Σαβιέ Τρίας, που είχε καταλάβει τη δεύτερη θέση με 10 συμβούλους να αναζητήσει συμμαχίες, η Άδα Κολάου ορίστηκε η πρώτη γυναίκα δήμαρχος της πόλης. Έναν χρόνο αργότερα ενέταξε στις τάξεις της κυβερνούσας μερίδας του δημαρχείου τους τέσσερις δημοτικούς συμβούλους του Κόμματος των Σοσιαλιστών της Καταλονίας. Αντίστοιχα, μετά τις δημοτικές εκλογές του Μαΐου του 2019, κι αφού έλαβε 11 έδρες, ίδιο αριθμό με αυτό του αντίπαλου δέους της για την δημαρχία της Βαρκελώνης, Ερνέστ Μαραγάλ της Ρεπουμπλικανικής Αριστεράς της Καταλονίας, αναδείχθηκε δήμαρχος με την υποστήριξη των Σοσιαλιστών και της ομάδας του Μανουέλ Βαλς που συμμετείχε στις εκλογές με τους Πολίτες.

Η δήμαρχος συμμετείχε ενεργά στην προεκλογική εκστρατεία του Από Κοινού Μπορούμε στις εθνικές εκλογές της Ισπανίας του 2015, 2016 και 2019.

## Παραπομπές


## Εξωτερικοί σύνδεσμοι
* Επίσημη ιστοσελίδα
* Συνέντευξη στην Άνα Παστόρ και την εκπομπή El Objetivo

Κατηγορία:Καταλανοί πολιτικοί
Κατηγορία:Δήμαρχοι της Βαρκελώνης
Χιτωνοφόρα

Τα **χιτωνοφόρα** (Tunicata), γνωστά και ως **ουροχορδωτά** (Urochordata), είναι υποσυνομοταξία θαλάσσιων ζώων η οποία εντάσσεται στην συνομοταξία των χορδωτών. Κάποια χιτωνοφόρα ζουν ως μονήρη, ενώ άλλα αναπτύσσονται σε αποικίες, με κάθε μονάδα να είναι γνωστή ως ζωΐδιο. Είναι διηθηματοφάγα, δηλαδή τρέφονται διηθώντας το νερό μέσω του σακκοειδούς σώματός τους, το οποίο φέρει δύο ανοίγματα, τα σιφώνια, μέσω των οποίων εισέρχεται και εξέρχεται το νερό. Τα περισσότερα ζουν προσκολλημένα στον πυθμένα, σε βράχια ή άλλες σκληρές επιφάνειες. Άλλα, κολυμπούν στην πελαγική ζώνη όταν ενηλικιωθούν. 

Παρά την απλή εμφάνισή τους και την πολύ διαφορετική ενήλικη μορφή, η στενή τους συγγένεια με τα σπονδυλωτά είναι εμφανής κατά τη διάρκεια του σταδίου της προνύμφης, όπου είναι κινητά. Οι προνύμφες μοιάζουν με γυρίνους και έχουν νωτοχορδή. Το όνομα χιτωνοφόρα προέρχεται από το ιδιαίτερο εξωτερικό τους κάλυμμα ή «χιτώνα» ο οποίος αποτελείται από πρωτεΐνες και υδατάνθρακες και δρα ως εξωσκελετός. Τα παλαιότερα απολιθώματα που ανήκουν αναμφίβολα σε χιτωνοφόρο χρονολογούνται από την πρώιμη Κάμβρια περίοδο.

Υπάρχουν περίπου 2.150 είδη χιτωνοφόρων, με τα περισσότερα να απαντούν σε ρηχά νερά. Χωρίζονται σε 3 ομοταξίες (Ασκίδια, Θαλειοειδή και Κωπηλάτες), από τις οποίες η μεγαλύτερη είναι τα Ασκίδια. Λιγότερα από 100 είδη απαντώνται σε βάθος μεγαλύτερο των 200 μέτρων.

## Παραπομπές


κατηγορία:Χορδωτά
Κύπελλο Ουκρανίας (ποδόσφαιρο ανδρών)

Tο **Κύπελλο Ουκρανίας στο ποδόσφαιρο** (ουκρανικά: Кубок України з футболу) είναι ποδοσφαιρική διοργάνωση η οποία διεξάγεται από την Ομοσπονδία Ποδοσφαίρου Ουκρανίας (ФФУ). Η διοργάνωση αφορά σχεδόν αποκλειστικά επαγγελματικούς συλλόγους. Από την περίοδο 2003/04, η εκάστοτε κυπελλούχος ομάδα αγωνίζεται με την αντίστοιχη πρωταθλήτρια της Πρέμιερ-Λίχα για τo Σούπερ Καπ Ουκρανίας. 

Την πρώτη θέση στις κατακτήσεις του θεσμού μοιράζονται η Ντιναμό Κιέβου και η Σαχτάρ Ντόνετσκ (από 13 τρόπαια).

## Ιστορία
Ο θεσμός του κυπέλλου στην Ουκρανία ξεκίνησε το 1937, με τη συμμετοχή των κορυφαίων συλλόγων της χώρας. Μετά τον Δεύτερο Παγκόσμιο Πόλεμο, οι επόμενες διοργανώσεις του εθνικού κυπέλλου είχαν υποβαθμιστεί σε περιφερειακό κύπελλο, το οποίο περιοριζόταν σε ερασιτεχνικά σωματεία που συμμετείχαν σε συλλογικότητες φυσικής αγωγής (коллективов физической культуры, КФК). Σε αυτούς τους αγώνες περιλαμβάνονταν το Κύπελλο της Ουκρανικής ΣΟΣΔ ως συμπληρωματική διοργάνωση μαζί με το πρωτάθλημα.

Η εναρκτήρια αγωνιστική περίοδος του κυπέλλου στην ανεξάρτητη Ουκρανία, είχε ως αποτέλεσμα μία απίθανη νικήτρια, όπως και το πρωτάθλημα του 1992. Η ομάδα με τις περισσότερες πιθανότητες να κατακτήσει το τρόπαιο, η Ντιναμό Κιέβου, αντιμετώπισε στον πρώτο αγώνα που διεξήχθη στην έδρα της, ένα ερασιτεχνικό σωματείο της σοβιετικής περιόδου, τη Σκάλα Στρίι. Στη φάση των προημιτελικών αναμετρήθηκε με την Τορπέντο Ζαπορίζια. Τελικά το τρόπαιο κατέκτησε η Τσερνομόρετς Οδησσού.

Το 2008, η Ομοσπονδία Ποδοσφαίρου της Ουκρανίας (ФФУ) υπέγραψε σύμβαση με την εταιρεία «Datagroup», η οποία έγινε ο κύριος χορηγός της διοργάνωσης για τα επόμενα τέσσερα χρόνια. Η Datagroup εισήγαγε μία νέα έκδοση του τροπαίου, η πρώτη νικήτρια του οποίου ήταν η Σαχτάρ Ντονέτσκ.

## Τελικοί

## Κύπελλα ανά σύλλογο

## Παραπομπές


## Εξωτερικοί σύνδεσμοι

* 

Ουκρανια
Μπουρούνγκε

Οι **Μπουρούνγκε** *(Burunge)*, είναι μια μεγάλη εθνοτική ομάδα η οποία ζει στην Περιοχή Κοντόα *(Kondoa District)* στην Περιφέρεια Ντοντόμα *(Dodoma Region)* και νοτιοανατολικά της Περιφέρειας Μανυάρα *(Manyara Region)* της κεντρικής Τανζανίας.

Ως μητρική ομιλούν την γλώσσα Μπουρούνγκε *(Burunge)*, η οποία ανήκει στο νότιο-Κουσιτικό κλάδο της Αφρο-Ασιατικής οικογένειας και η οποία γλώσσα, είναι εντελώς διαφορετική από τις Μπαντού ομιλούμενες γλώσσες.

## Περιγραφή
Οι Μπουρούνγκε *(Burunge)*, έχουν επηρεαστεί από μια ποικιλία θρησκειών. Πολλοί έχουν υιοθετήσει επιφανειακά τις ξενόφερτες θρησκείες, όπως τον Χριστιανισμό και το Ισλάμ, αλλά, διατηρούν μεγάλο μέρος των παραδοσιακών τους θρησκευτικών πεποιθήσεων.

Ορισμένοι αισθάνονται ότι δεν έχουν τον τρόπο να γνωρίσουν ποία είναι η αλήθεια και τι να πιστέψουν, επειδή οι θρησκείες με τις οποίες ήρθαν σε επαφή, είναι ξενόφερτες και τα ιερά κείμενα γραμμένα σε ξένη γλώσσα.

## Δημογραφικά
Κατά το 2002, ο πληθυσμός των Μπουρούνγκε *(Burunge)*, εκτιμάτο ότι αριθμούσε 13.000 άτομα.

## Ασχολίες
Οι περισσότεροι, είναι αγρότες που καλλιεργούν αραβόσιτο, κεχρί *(millet)* και κατά την περίοδο των βροχών, σόργο (ζαχαρόχορτο *(sorghum)*). Κατά την εποχή της ξηρασίας, ασχολούνται με τα κοινωνικά, περιφερόμενοι από οικία σε οικία, πίνοντας μια σπιτική μπύρα ονόματι *"πόμπε"* *("pombe")*.

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  https://www.ethnologue.com/map/TZ τελευταία επίσκεψη: 27 Σεπτεμβρίου 2016

Κατηγορία:Εθνοτικές ομάδες στην Τανζανία
Κατηγορία:Αυτόχθονες λαοί της Ανατολικής Αφρικής
Κατηγορία:Κουσιτικοί-ομιλούντες λαοί
Κατηγορία:Φυλές της Αφρικής
Μπούνγκου

Οι **Μπούνγκου** *(Bungu)*, είναι μια εθνοτική και γλωσσική ομάδα η οποία εδρεύει στην Περιοχή Τσούνυα *(Chunya District)* στην Περιφέρεια Μπέυα *(Mbeya Region)* της νοτιο-δυτικής Τανζανίας.

## Δημογραφικά
Κατά το 1987, ο πληθυσμός των Μπούνγκου *(Bungu)* εκτιμάτο ότι αριθμούσε 36.000 άτομα.

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  https://www.ethnologue.com/map/TZ τελευταία επίσκεψη: 27 Σεπτεμβρίου 2016

Κατηγορία:Εθνοτικές ομάδες στην Τανζανία
Κατηγορία:Αυτόχθονες λαοί της Ανατολικής Αφρικής
Κατηγορία:Φυλές της Αφρικής
Μπέτι Φιλντ

Η **Μπέτι Φιλντ** (*Betty Field*, 8 Φεβρουαρίου 1913 - 13 Σεπτεμβρίου 1973) ήταν Αμερικανίδα ηθοποιός του θεάτρου και του κινηματογράφου. Η θεατρική της καριέρα ξεκίνησε το 1934, με το έργο *She Loves Me Not*, στη σκηνή του Λονδίνου. Το 1939, ξεκίνησε και στον κινηματογράφο, ενώ με τον ρόλο της στην ταινία *[[Άνρθωποι και ποντίκια (ταινία, 1939)|Άνρθωποι και ποντίκια]]*, καθιερώθηκε ως μία δραματική ερμηνεύτρια.

## Παραπομπές


## Εξωτερικοί σύνδεσμοι

*
*
*Betty Field at the Internet Off-Broadway Database
*''Betty Field'' North American Theater Online

Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί ραδιοφώνου
Ουουέμπα

Η **Ουουέμπα** *(Uwemba)*, είναι πόλη και Τμήμα στην Περιοχή Ντζόμπε *(Njombe District)*, της Περιφέρειας Ντζόμπε *(Njombe Region)*, στα Νότια Υψίπεδα *(Southern Highlands)* της Τανζανίας.

Κατά το 2012, στην Εθνική Απογραφή της Τανζανίας, ο πληθυσμός ήταν 130.223 άτομα.

Η Ουουέμπα (*Uwemba*) έχει ένα μεγάλο μοναστήρι Βενεδικτίνων και Γυμνάσιο. Είναι ένας τόπος που απαρτίζεται από κατοικίες, σχολείο, εκκλησία, νοσοκομείο και άλλες εγκαταστάσεις που λειτουργούν από μια θρησκευτική ομάδα με σκοπό την παροχή φιλανθρωπικών υπηρεσιών και τη διάδοση της θρησκείας.

Οι οικονομικές της δραστηριότητες, περιλαμβάνουν την καλλιέργεια (πατατών, αραβοσίτου, σίτου) και τις επιχειρήσεις. 

## Κλίμα
Το κλίμα στην Ουουέμπα (*Uwemba*) είναι το υποτροπικό κλίμα των ορεινών περιοχών ή το εύκρατο ωκεάνιο κλίμα με ξηρούς χειμώνες.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ντζόμπε
* Ντζόμπε

## Σημειώσεις

;Παραπομπές σημειώσεων


## Παραπομπές


Κατηγορία:Κατοικημένες περιοχές στην Περιφέρεια Ιρίνγκα
Κατηγορία:Τμήματα της Τανζανίας
Σαβιέ Τρίας

Ο **Σαβιέ Τρίας** (Xavier Trias i Vidal de Llobatera, προφορά: [ʃəβiˈe ˈtɾi.əs], Βαρκελώνη, 5 Αυγούστου 1946) είναι Καταλανός πολιτικός, μέλος του Δημοκρατικού Καταλανικού Κόμματος, δήμαρχος της Βαρκελώνης μεταξύ 2011 και 2015, υπουργός των κυβερνήσεων του Ζόρδι Πουζόλ και εκπρόσωπος της Σύγκλισης και Ένωσης στο Ισπανικό Κοινοβούλιο.

## Βιογραφία και πολιτική σταδιοδρομία
Ο Σαβιέ Τρίας ανατράφηκε σε μια οικογένεια με δώδεκα παιδιά που διατηρούσε στενές σχέσεις με την Ιταλία. Σπούδασε ιατρική στο Πανεπιστήμιο της Βαρκελώνης με ειδίκευση στην παιδιατρική και συνέχισε τις σπουδές του στη Γένοβα και τη Βέρνη. Εργάστηκε στο νοσοκομείο *Vall d'Hebron* και το 1981 εντάχθηκε στο τμήμα Υγείας της Κυβέρνησης της Καταλονίας, αναλαμβάνοντας τον ρόλο του Υπουργού Υγείας το 1988. Το 1996 ορίστηκε Υπουργός της Προεδρίας, δίπλα στον Καταλανό πρόεδρο Ζόρδι Πουζόλ. Το 2000 ήταν επικεφαλής της Σύγκλισης και Ένωσης στις Ισπανικές Εκλογές και εκπρόσωπος του κόμματος στο Ισπανικό Κοινοβούλιο. Από το 2003 αποσύρθηκε από το Κοινοβούλιο και ορίστηκε επικεφαλής της ομάδας της Σύγκλισης και Ένωσης στο δημαρχείο της Βαρκελώνης. Στις δημοτικές εκλογές του 2011 ορίστηκε δήμαρχος της πόλης με 15 δημοτικούς συμβούλους από τους 41, θέτοντας τέλος στην αδιάκοπη κατοχή του τίτλου από το Κόμμα των Σοσιαλιστών της Καταλονίας από το 1979. Στις δημοτικές εκλογές του 2015 ηττήθηκε από την υποψήφιο του Βαρκελώνη από Κοινού υπό την Άδα Κολάου. Ως αποτέλεσμα, παρότι δεν παραιτήθηκε, όρισε τον Ζοακίμ Φορμ επικεφαλής της ομάδας της Δημοκρατικής Σύγκλισης στο δημοτικό συμβούλιο της πόλης.

## Παραπομπές


Κατηγορία:Καταλανοί πολιτικοί
Κατηγορία:Δήμαρχοι της Βαρκελώνης
Cannibal Holocaust

***Το ολοκαύτωμα των κανίβαλων*** (αγγλικά: ***Cannibal Holocaust***) είναι ιταλική Exploitation ταινία τρόμου του 1980. Τη σκηνοθεσία την υπέγραψε ο Ρουτζέρο Ντεοντάτο, ενώ το σενάριο το έγραψε ο Τζιανφράνκο Κλερίσι. Πρωταγωνιστούν οι Καρλ Γκάμπριελ Γιορκ, Ρόμπερτ Κέρμαν, Φρανσέσκα Κιάρντι και Πέρι Πίρκανεν. Η ταινία είναι εμπνευσμένη από τη δουλειά του Γκουαλτιέρο Τζακοπέττι, στις ταινίες Mondo. Μεγάλο μέρος της ταινίας γυρίστηκε στο Τροπικό δάσος του Αμαζονίου, στην πλευρά της Κολομβίας, μάλιστα στα πλάνα συμμετείχαν και γηγενείς στο πλευρό των Ιταλών και των Αμερικανών ηθοποιών.

Λόγω των ρεαλιστικών βίαιων σκηνών, η ταινία δέχτηκε εξαιρετικά μεγάλη λογοκρισία. Μετά την πρεμιέρα του στην Ιταλία, ο σκηνοθετής συνελήφθη από τις αρχές λόγω της αισχρότητας του φιλμ. Κατόπιν, δέχτηκε ξανά κατηγορίες ότι γύριζε snuff ταινία, δηλαδή ότι οι ηθοποιοί δολοφονήθηκαν πραγματικά, όμως απεδείχθη ότι οι σκηνές φόνων στην ταινία ήταν στημένες. Αν και ο σκηνοθέτης αθωώθηκε, το έργο απαγορεύτηκε τόσο στην Ιταλία όσο και στην Αυστραλία μεταξύ πολλών άλλων χωρών λόγω της τόσο αληθοφανούς σεξουαλικής κακοποίησης και της βιαιότητας προς τα ζώα. Με το πέρας των χρόνων, σε ορισμένα κράτη ήρθη η απαγόρευση, όμως υπάρχουν ακόμα πολλά που τη διατηρούν. Οι κριτικοί είπαν ότι το έργο επικεντρώνεται και σχολιάζει τον πολιτισμό στις αναπτυγμένες κοινωνίες και τον συγκρίνει με αυτόν στις υποανάπτυκτες κοινωνίες.

## Υπόθεση
Η ταινία ξεκινάει από την Αμερική, οπού ένα συνεργείο ενός καναλιού αρχίζει ένα φιλόδοξο ταξίδι για τη ζούγκλα του Αμαζονίου, σε αναζήτηση κάποιων τοπικών φυλών κανιβάλων, που δεν τους έχει αγγίξει ακόμα ο λευκός πολιτισμός. Μετά την εξαφάνιση τους, ένας ανθρωπολόγος ηγείται μίας αποστολής διάσωσης από τη Νέα Υόρκη ώστε να βρεθεί η ομάδα. Τελικά, αυτοί καταφέρνουν να βρουν τουλάχιστον το υλικό που είχαν δημιουργήσει οι απολεσθέντες κι όταν ο ανθρωπολόγος βλέπει όλο το φίλμ  τρομοκρατείται από τις ενέργειες της ομάδας και αντιτίθεται στην πρόθεση ενός αμερικανικού τηλεοπτικού σταθμού που επιθυμεί να μεταδώσει το υλικό ως ένα εντυπωσιακό τηλεοπτικό σπέσιαλ.

## Παραπομπές


## Εξωτερικοί σύνδεσμοι
* 
* 
* 

Κατηγορία:Ταινίες του 1980
Κατηγορία:Ιταλόφωνες ταινίες
Κατηγορία:Ισπανόφωνες ταινίες
Κατηγορία:Αγγλόφωνες ταινίες
Κατηγορία:Ιταλικές ταινίες της δεκαετίας 1980
Κατηγορία:Ιταλικές ταινίες τρόμου
Κατηγορία:Ταινίες exploitation
Κατηγορία:Ταινίες παραγωγής United Artists
Κατηγορία:Περιπετειώδεις ταινίες τρόμου
Κατηγορία:Ταινίες σε σκηνοθεσία Ρουτζέρο Ντεονάτο
Πενταγραμμικό αντιπρίσμα

Στη στερεομετρία, ένα **πενταγραμμικό αντίπρισμα** είναι ένα πολύεδρο που μοιάζει με αντίπρισμα, του οποίου οι πλευρές είναι αστεροειδή πολύγωνα.

Αποτελείται από ένα ομοιόμορφο πολύεδρο, αστεροειδές και μη κυρτό. Έχει αστεροειδή πολύγωνα με πλευρές  n  ως οριζόντιες όψεις, που συνδέονται με έναν κύκλο 2n ισόπλευρων τριγώνων. Σε αντίθεση με τα μη αστεροειδή αντιπρίσματα, των οποίων τα τρίγωνα τέμνονται, και γι’ αυτό τα οριζόντια μέρη του πολύεδρου έχουν μια αρκετά πολύπλοκη μορφή.

Τα αστεροειδή αντιπρίσματα μοιάζουν με τα αστεροειδή πρίσματα: διαφοροποιούνται από εκείνα από το ότι οι βάσεις τους είναι περιστρεμμένες η μία προς την άλλη, και ότι ενώνονται από τρίγωνα και όχι από παραλληλόγραμμα.

Υπάρχει ένα αστεροειδές αντιπρίσμα για κάθε αστεροειδές πολύγωνο με πλευρές n lati. Το πιο απλό οπότε είναι το πεντάγωνο στην φωτογραφία δεξιά με πλευρές n=5.  Για n>5, μπορούν να υπάρχουν περισσότερα κανονικά αστεροειδή πολύγωνα με το ίδιο νούμερο πλευρών n. Όσο το n είναι σύνθετος αριθμός, σε κάποιες περιπτώσεις το πολύεδρο φαίνεται να είναι η ένωση δύο διαφορετικών πολυέδρων, δηλαδή ένα πολυεδρικό σύμπλεγμα.

Αν και δεν είναι κυρτά πολυεδρικά, για τα αστεροειδή αντιπρίσματα ισχύει η χαρακτηριστική Όιλερ:
: V-S+F = 2
fra i numeri di vertici, spigoli e facce.

## Ανάπτυγμα
Ανάπτυγμα: διπλώνουμε τις διακεκομμένες γραμμές στο κέντρο σε αντίθετη κατεύθυνση από όλες τις άλλες γραμμές  

## Δείτε επίσης
* Αντιπρίσμα
* Αστεροειδές πρίσμα
* Ομοιόμορφο πολύεδρο

## Πηγές

*Henry Martin Cundy & A. P. Rollett, I modelli matematici, Milano, Feltrinelli, 1974.
*Maria Dedò, Forme, simmetria e topologia, Bologna, Decibel & Zanichelli, 1999 isbn=88-08-09615-7
*Πολύεδρα-Πολύτοπα, Α. Παπασπυροπούλου

Κατηγορία:Πολύεδρα
Πετραία Πέλλας

Η **Πετραία** ή **Πετριά** είναι χωριό κοντά στην κωμόπολη Σκύδρα. Συνορεύει με το Αρσένι (ΝΑ.), το Λουτροχώρι (Δ.), το Πλεύρωμα (ΝΔ.) και το Ριζό (Β.). Ανήκει στο δήμο Σκύδρας της Περιφερειακής Ενότητας Πέλλας. Σύμφωνα με την απογραφή του 2021 έχει 715 κατοίκους.

Το όνομά της οφείλεται στο γεγονός ότι ήταν μια περιοχή με πολλές πέτρες και έτσι όταν κατά την τουρκοκρατία εμφανίστηκαν οι πρώτοι κάτοικοι της έδωσαν το όνομα *Κάμενικ* που σημαίνει πέτρα.

Κατά τη διάρκεια του πρώτου παγκοσμίου πολέμου δημιουργήθηκε το τρένο της Καρατζόβας, το οποίο περνούσε και από την Πετραία.

Οι απογραφές πληθυσμού μετά τον Β' Παγκόσμιο Πόλεμο είναι:

## Εξωτερικοί σύνδεσμοι
* Πετριά: Το χωριό που ευχαρίστησε ο πρωθυπουργός της Νέας Ζηλανδίας!

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Σκύδρας
The Rolling Stones Rock and Roll Circus

Το **The Rolling Stones Rock and Roll Circus** είναι ζωντανά ηχογραφημένο άλμπουμ και βίντεο του βρετανικού ροκ συγκροτήματος The Rolling Stones, το οποίο κυκλοφόρησε στις 14 Οκτωβρίου 1996 μέσω της δισκογραφικής εταιρείας "ABKCO".

## Το άλμπουμ
Ο δίσκος περιλαμβάνει την ηχογραφημένη το 1968 συναυλία, κατά την οποία εμφανίστηκαν και άλλοι καλλιτέχνες όπως οι The Who, Jethro Tull, Dirty Mac, Taj Mahal και Marianne Faithfull. Οι Dirty Mac ήταν ένα συγκρότημα που πραγματοποίησε μόνο εκείνη την εμφάνιση και αποτελούνταν από τους Τζον Λένον, Έρικ Κλάπτον, Κιθ Ρίτσαρντς, Γιόκο Όνο και Μιτς Μίτσελ.

Η συναυλία βιντεοσκοπήθηκε από το BBC αλλά δεν μεταδόθηκε και αρχικός σκοπός της ήταν να προωθήσει με έναν πρωτότυπο τρόπο το άλμπουμ "*[[Beggars Banquet]]*" των Rolling Stones. Με τον Μάικλ Λίντσεϊ-Χογκ στην σκηνοθεσία, η συναυλία είχε ως θέμα ένα τσίρκο, με το σκηνικό να συμπληρώνεται από ακροβάτες και κλόουν, μπροστά από ένα μικρό κοινό καλεσμένων θεατών.

Πρώτο συγκρότημα το οποίο εμφανίστηκε ήταν οι Jethro Tull, σε μία σπάνια εμφάνιση με τον Τόνι Αϊόμι στην σύνθεση τους. Το "*Song for Jeffrey*" που ακούγεται είναι προηχογραφημένο, εκτός των φωνητικών του Ίαν Άντερσον. Ακολούθησαν οι The Who με το "*A Quick One, While He’s Away*", ενώ συνέχισαν οι Taj Mahal και η Marianne Faithfull, παίζοντας ένα κομμάτι έκαστος. Πριν την εμφάνιση των Rolling Stones, έπαιξαν για μοναδική φορά οι Dirty Mac, παρουσιάζοντας τα κομμάτια "*Yer Blues*" και "*Whole Lotta Yoko*".

Το δεύτερο μισό του δίσκου, περιλαμβάνει την εμφάνιση των Rolling Stones, κάτι που αποτέλεσε και τον λόγο για τον οποίο η συναυλία δεν μεταδόθηκε το 1968, αφού το ίδιο το συγκρότημα δεν ήταν ικανοποιημένο με την εμφάνιση του. Μετά από δεκαπέντε ώρες γυρισμάτων, το σχήμα δεν μπορούσε να αποδώσει όπως θα ήθελε, με αποτέλεσμα να αναβληθεί η κυκλοφορία για 28 χρόνια.

Το 2004, πραγματοποιήθηκε η έκδοση του σε μορφή DVD.

## Λίστα Τραγουδιών
* *Όλα τα κομμάτια είναι συνθέσεις των [[Μικ Τζάγκερ]] και [[Κιθ Ρίτσαρντς]], εκτός αν σημειώνεται διαφορετικά.*

## Θέσεις τσαρτ
***The Rolling Stones Rock and Roll Circus*** *(άλμπουμ)*

***Επίσημη κυκλοφορία: [[14 Οκτωβρίου]] [[1996]]***

## Παραπομπές


## Πηγές
* The Rolling Stones Rock and Roll Circus - AllMusic
* The Rolling Stones Rock And Roll Circus | The Rolling Stones
* The Rolling Stones Rock and Roll Circus - Ultimate Classic Rock

Κατηγορία:Δισκογραφία των Rolling Stones
Κατηγορία:Άλμπουμ του 1996
Από μακριά

To **Από μακριά** (πρωτότυπος τίτλος: **Desde allá**) είναι βενεζουελάνικη ταινία του 2015 σε σκηνοθεσία και σενάριο του Λορένσο Βίγας.

Είναι η πρώτη ταινία μεγάλου μήκους του σκηνοθέτη.

## Πλοκή
Ο Αρμάντο είναι ένας ευκατάστατος μεσήλικας που προσφέρει χρήματα σε νεαρούς άντρες για να έρθουν στο σπίτι του και να γδυθούν, χωρίς να τους αγγίξει. Μία μέρα, καλεί στο σπίτι του με αυτόν τον σκοπό έναν νεαρό που κλέβει και προκαλεί φασαρίες στο δρόμο, τον Έλντερ.

## Διανομή

## Βραβεία/Διακρίσεις
Η ταινία κέρδισε τον Χρυσό Λέοντα στο 72o Διεθνές Φεστιβάλ Κινηματογράφου Βενετίας, καθώς και το Βραβείο Σεναρίου στο 56o Φεστιβάλ Κινηματογράφου Θεσσαλονίκης.
Ήταν η επίσημη υποβολή της Βενεζουέλας για την καλύτερη ξενόγλωσση ταινία στα 89α βραβεία Όσκαρ και ήταν υποψήφια για το Βραβείο Γκόγια Καλύτερης Ιβηροαμερικανικής Ταινίας.
## Παραπομπές


Κατηγορία:Βενεζουελάνικες ταινίες
Κατηγορία:Ισπανόφωνες ταινίες
Κατηγορία:Σκηνοθετικό ντεμπούτο σε ταινίες
Κατηγορία:Ταινίες συσχετιζόμενες με ΛΟΑΤ
Κατηγορία:Νικητές Χρυσού Λέοντα
Κατηγορία:Ταινίες του 2015
Ουκρανική Ομοσπονδία Ποδοσφαίρου

Η **Ουκρανική Ομοσπονδία Ποδοσφαίρου** (ουκρανικά: Українська асоціяція футболу, УАФ) είναι το όργανο διοίκησης του ποδοσφαίρου στην Ουκρανία. Εδρεύει στο Κίεβο και είναι μέλος της UEFA. Εποπτεύει τα εθνικά πρωταθλήματα, ενώ είναι υπεύθυνη για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ουκρανίας.

## Ιστορία
Η ομοσπονδία ως οργανισμός έχει τις ρίζες της στο πανουκρανικό ποδοσφαιρικό τμήμα που δημιουργήθηκε το 1932 στο Χάρκοβο και ήταν μέρος του Συμβουλίου Φυσικής Αγωγής της Ουκρανίας, το οποίο ήταν επιφορτισμένο με αρμοδιότητες για όλα τα αθλήματα στη χώρα. Με την εισβολή της ναζιστικής Γερμανίας στη Σοβιετική Ένωση το 1941, όλα τα σοβιετικά κυβερνητικά ιδρύματα εκκενώθηκαν. Το 1954, το ποδοσφαιρικό τμήμα αποτέλεσε ιδρυτικό μέλος της Ένωσης Ευρωπαϊκών Ποδοσφαιρικών Ομοσπονδιών (UEFA). Έπειτα από την ανεξαρτησία της Ουκρανίας, στις 13 Δεκεμβρίου του 1991 στη μεγάλη αίθουσα του Υπουργείου Νεολαίας, Αθλητισμού και Τουρισμού, ιδρύθηκε επίσημα η **Ομοσπονδία Ποδοσφαίρου Ουκρανίας** (Федерація футболу України, ФФУ).

## Λογότυπο
Το λογότυπο της ομοσπονδίας όπως έχει εξελιχθεί με το πέρασμα του χρόνου. Το 2016 παρουσιάστηκε ένα νέο λογότυπο.


 Logo of Football Federation of Ukraine.svg|Έως το 2016


## Παραπομπές


## Εξωτερικοί σύνδεσμοι
* 
* Η Ουκρανία  στον ιστότοπο της FIFA
* Η Ουκρανία στον ιστότοπο της UEFA

Κατηγορία:Ποδόσφαιρο στην Ουκρανία
Κατηγορία:Ομοσπονδίες μέλη της ΟΥΕΦΑ
Όλιβερ Χιρσμπίγκελ

Ο **Όλιβερ Χιρσμπίγκελ** (*Oliver Hirschbiegel*, 1957) είναι Γερμανός σκηνοθέτης και σεναριογράφος.

H πρώτη του μεγάλου μήκους ταινία είναι *[[Το Πείραμα (ταινία 2001)|Το Πείραμα]]*, που κυκλοφόρησε το 2001 και τον έκανε γνωστό. Επίσης, είναι ο δημιουργός της ταινίας *[[Η Πτώση (ταινία)|Η πτώση]]*, που ήταν υποψήφια για το Όσκαρ καλύτερης ξενόγλωσσης ταινίας. To 2013 σκηνοθέτησε την ταινία *[[Νταϊάνα (ταινία)|Diana]]*, που αναφέρεται στη ζωή της πριγκίπισσας Νταϊάνα και την υποδύθηκε η Ναόμι Γουότς.
## Φιλμογραφία

## Παραπομπές


Κατηγορία:Γερμανοί σκηνοθέτες
Κατηγορία:Γερμανοί σεναριογράφοι
Προσάραξη πλοίου

Ως **προσάραξη πλοίου** καλείται η κατάσταση κατά την οποία το πλοίο επικάθεται στον πυθμένα της θάλασσας. Η προσάραξη μπορεί να θεωρηθεί είτε ακούσια, όταν πρόκειται για ναυτικό ατύχημα, είτε εκούσια, όταν το πλοίο εσκεμμένα προσαράζει για κάποιο σκοπό, που αφορά την ασφάλειά του.

## Εκούσια προσάραξη
Η εκούσια προσάραξη μπορεί να αποφασιστεί να πραγματοποιηθεί όταν το πλοίο, λόγω σύγκρουσης, διαρροής, πυρκαγιάς ή άλλης σοβαρής αιτίας, είναι βέβαιο ότι θα βυθιστεί. Εφόσον ο χρόνος το επιτρέπει η προσάραξη γίνεται με κατάλληλο σχεδιασμό, ώστε να περιορισθούν οι ζημιές που τυχόν θα προκληθούν και να διευκολυνθεί η πιθανή επανάπλευση του πλοίου μετά την εκτέλεση των πρόχειρων επισκευών. Η ιδανική ακτή για εκούσια προσάραξη θεωρείται εκείνη η οποία διαθέτει ελαφρά κλίση από άμμο ή χαλίκια και οπωσδήποτε χωρίς βράχους, ενώ αν είναι δυνατόν θα πρέπει να είναι προφυλαγμένη από τους καιρούς.

## Ακούσια προσάραξη
Η ακούσια προσάραξη είναι από τα πιο συνηθισμένα ναυτικά ατυχήματα και με τις δυσμενέστερες επιπτώσεις στο θαλάσσιο περιβάλλον και τις ακτές. Κύρια αιτία της είναι η λανθασμένη εκτίμηση της θέσης του πλοίου κοντά σε περιοχές με αβαθή ή βλάβη του πηδαλίου ή και της μηχανής στις ίδιες περιοχές ή κοντά στις ακτές ή σε δίαυλο.

## Παραπομπές


Κατηγορία:Ναυτική ορολογία
Επωτίδα

**Επωτίδες** ονομάζονται οι μηχανισμοί των πλοίων, που χρησιμεύουν στην καθαίρεση και ανακρέμαση των σωσιβίων λεμβών, καθώς και των σωσιβίων σχεδιών. Είναι γνωστές και ως καπόνια.

## Τύποι επωτίδων
Οι επωτίδες διακρίνονται στους εξής τύπους:
*Επωτίδες βαρύτητας
*Επωτίδες προσαγωγής (στρεφόμενες)
**Κοινές επωτίδες
**Επωτίδες τομέα
**Διποδικές επωτίδες
*Επωτίδες Μιράντα
*Επωτίδες ελεύθερης πτώσης
*Επωτίδες σχεδιών

## Παραπομπές


Κατηγορία:Ναυτική ορολογία
Σύγκρουση πλοίου

Ως **σύγκρουση πλοίου** θεωρείται η πρόσκρουση αυτού με άλλο πλοίο ή με αντικείμενο στη θάλασσα, όπως παγόβουνο. Οι συγκρούσεις μεταξύ πλοίων είναι από τα σοβαρότερα ναυτικά ατυχήματα και οφείλονται κυρίως στη μη πιστή εφαρμογή του Διεθνούς Κανονισμού Αποφυγής Συγκρούσεων στη Θάλασσα, ειδικότερα σε περιπτώσεις περιορισμένης ορατότητας ή περιορισμένου χώρου πλεύσης.

## Χειρισμοί για αποφυγή σύγκρουσης
Οι κυριότεροι χειρισμοί των πλοίων για την αποφυγή σύγκρουσής τους, σύμφωνα με τους κανονισμούς, είναι οι εξής:
* Οι χειρισμοί πρέπει, εφόσον οι συνθήκες το επιτρέπουν, να είναι σαφείς και ολοφάνεροι, να γίνονται έγκαιρα και να είναι σύμφωνοι με τους κανόνες καλής ναυτικής τέχνης.
* Η μεταβολή πορείας ή ταχύτητας, εφόσον είναι δυνατόν, πρέπει να είναι αρκετά μεγάλη, ώστε να γίνεται αμέσως αντιληπτή από το άλλο πλοίο.
* Οι χειρισμοί πρέπει να έχουν σκοπό τη διέλευση των πλοίων σε ασφαλή απόσταση.
* Αν είναι απαραίτητο το πλοίο θα πρέπει να ελαττώνει την ταχύτητά του ή να ακινητεί τελείως με κράτηση ή αναπόδιση των μέσων προώσεώς του.
* Η συμμόρφωση στους κανόνες αφορά και τα πλοία των οποίων η διέλευση δεν πρέπει να παρεμποδίζεται, όταν τα πλησιάζουν άλλα πλοία.

## Παραπομπές


Κατηγορία:Ναυτική ορολογία
Συμφωνία της Αντίς Αμπέμπα (1972)

Η **συμφωνία της Αντίς Αμπέμπα**, γνωστή ως **Σύμφωνο της [[Αντίς Αμπέμπα]]**, ήταν μια σειρά συμβιβασμών που κατέληξαν σε συνθήκη το 1972 που τερμάτισε τον πρώτο σουδανικό εμφύλιο (1955-1972) στο Σουδάν. Η συμφωνία ενσωματώθηκε στο Σύνταγμα του Σουδάν.

## Επισκόπηση
Η συμφωνία είχε ως στόχο να αντιμετωπίσει και να κατευνάσει τις ανησυχίες περί απελευθέρωσης και απόσχισης του νότιου Σουδάν, καθώς ο πρώτος εμφύλιος στο Σουδάν αποδείχθηκε ασύμφορος οικονομικά για την βόρεια σουδανική κυβέρνηση και κόστισε ζωές για τους πληθυσμούς του νότιου Σουδάν. Η καθιέρωση της Αυτόνομης Περιφέρειας του Νοτίου Σουδάν έδωσε ένα βαθμό αυτονομίας στις νότιες περιοχές.

Ακολούθησε δεκαετία σχετικής ειρήνης, αν και η συμφωνία απέτυχε να κατευνάσει τις εντάσεις που προκάλεσαν τον εμφύλιο πόλεμο. Η συμφωνία της Αντίς Αμπέμπα αποδείχθηκε προσωρινή ανάπαυλα. Οι παραβάσεις και η εντατικοποιημένη περιθωριοποίηση του Νότου από τον Βορρά οδήγησε σε αυξημένη αναταραχή στον Νότο στα τέλη της δεκαετίας του 1970.

## Τερματισμός
Το 1983 ο πρόεδρος Γκαφάρ Νιμέιρι (Gaafar Nimeiry) κήρυξε το Σουδάν ισλαμικό κράτος υπό τον νόμο της Σαρία, περιλαμβανομένης της μη ισλαμικής πλειονότητας των νότιων περιοχών. Η Αυτόνομη Περιφέρεια του Νότιου Σουδάν κηρύχθηκε έκπτωτη στις 5 Ιουνίου 1983, τερματίζοντας την ισχύ της συμφωνίας. Ακολούθησε ο δεύτερος εμφύλιος πόλεμος στο Σουδάν (1983–2005).

## Παραπομπές σημειώσεις


Κατηγορία:Συνθήκες ειρήνης
Κατηγορία:Ιστορία του Σουδάν
Κατηγορία:Πολιτική του Σουδάν
Ζοάν Κλος

Ο **Ζοάν Κλος** (Joan Clos i Matheu, Παρέτς δελ Μπαλιές, επαρχία της Βαρκελώνης, 29 Ιουνίου 1949) είναι Καταλανός πολιτικός, διπλωμάτης και ιατρός, μέλος του Κόμματος των Σοσιαλιστών της Καταλονίας. Διατέλεσε δήμαρχος της Βαρκελώνης (τρεις θητείες μεταξύ 1997 και 2006), υπουργός Βιομηχανίας, Τουρισμού και Εμπορίου της κυβέρνησης του Χοσέ Λουίς Ροδρίγεθ Θαπατέρο (2006-2008), βουλευτής στο Ισπανικό Κοινοβούλιο (2008) και πρέσβης της Ισπανίας στην Τουρκία και το Αζερμπαϊτζάν. Από το 2010 είναι διευθύνων σύμβουλος του προγράμματος του ΟΗΕ για τον ανθρώπινο εποικισμό (UN-Habitat) ενώ έχει υπάρξει πρόεδρος και μέλος έτερων οργανισμών πόλεων όπως το Metropolis.

## Βιογραφία
Κατάγεται από την επαρχία του Μπαλιές. Σπούδασε Ιατρική στο Αυτόνομο Πανεπιστήμιο της Βαρκελώνης και πραγματοποίησε μεταπτυχιακές σπουδές στο Πανεπιστήμιο του Εδιμβούργου. Το 1979 εντάχθηκε στις τάξεις του δημαρχείου της Βαρκελώνης ως υπεύθυνος δημόσιας υγείας. Ως δημοτικός σύμβουλος συνέβαλε στη βελτίωση της αστικής διαχείρισης και της ανανέωσης της Παλαιάς Πόλης ενώ από τη θέση του υπεύθυνου για τα οικονομικά του δημαρχείου προετοίμασε τους Ολυμπιακούς Αγώνες του 1992.¨ref name=":0" /> Προώθησε το σχέδιο *Barcelona@22* που μετέτρεψε το τέως βιομηχανικό περιβάλλον του Πόπλε Νόου σε χώρο προώθησης της γνώσης και καινοτομίας.

## Παραπομπές


Κατηγορία:Δήμαρχοι της Βαρκελώνης
Κατηγορία:Καταλανοί πολιτικοί
Κατηγορία:Αξιωματούχοι του ΟΗΕ
Χάιμε Ροσάλες

Ο **Χάιμε Ροσάλες** (1970) είναι Ισπανός σκηνοθέτης, σεναριογράφος αλλά και παραγωγός.

H πρώτη του μεγάλου μήκους ταινία *Las horas del día* κέρδισε το βραβείο FIPRESCI στο 56ο φεστιβάλ των Καννών.
H ταινία *La Soledad* (Solitary Fragments) κέρδισε το βραβείο Γκόγια καλύτερης ταινίας. Στη συνέχεια, η ταινία *[[Όμορφη νιότη]]* επελέγη στη λίστα *Ένα Κάποιο Βλέμμα* στο φεστιβάλ των Καννών.
## Φιλμογραφία
*2003 Las horas del día 
*2007 Solitary Fragments
*2008 Tiro en la cabeza 
*2012 Sueño y silencio 
*2014 Όμορφη νιότη
*2015 Short Plays (απόσπασμα *Spain*) 
*2017 Petra
## Παραπομπές


Κατηγορία:Ισπανοί σκηνοθέτες
Κατηγορία:Ισπανοί σεναριογράφοι
Κατηγορία:Ισπανοί παραγωγοί ταινιών
Κατηγορία:Καταλανοί καλλιτέχνες